Legal Document

Category: 43

Text:
56. ΝΟΜΟΘΕΤ. ΔΙΑΤΑΓΜΑ υπ’ αριθ. 194  της 3/4 Οκτ. 1973 (ΦΕΚ Α΄ 267) Περί μετατάξεως υπαλλήλων του Οργανισμού Διαχειρίσεως Συμμαχικού Υλικού εις το Γενικόν Λογιστήριον του Κράτους και ρυθμίσεως Ασφαλιστικών τινών θεμάτων υπαλλήλων του Οργανισμού τούτου. Άρθρ.1.-(Κατηργήθη δια του άρθρ. 21 Νόμ. 152/1975, τόμ. 24 σελ. 58,414). Άρθρ.2.-1.Η κατά τα άνω μετάταξις, ενεργείται επί τη αιτήσει των ενδιαφερομένων, υποβαλλομένη εις το Γενικόν Λογιστήριον του Κράτους, εντός διμήνου αποκλειστικής προθεσμίας από της ισχύος του παρόντος, δι’ αποφάσεως του Υπουργού Οικονομικών, εκδιδομένης μετά γνώμην του Υπηρεσιακού Συμβουλίου του Γενικού Λογιστηρίου του Κράτους, κρίνοντος επί τη βάσει των εν τοις ατομικοίς φακέλλοις των υποψηφίων υπαρχόντων στοιχείων, περί των τυπικών και ουσιαστικών προσόντων αυτών και δημοσιευομένης δια της Εφημερίδος της Κυβερνήσεως. Δια της περί μετατάξεως πράξεως καθορίζεται και η εν τω βαθμώ αρχαιότητος των μετατασσομένων, αναλόγως προς τον εν τω βαθμώ χρόνον υπηρεσίας αυτών ή προκειμένου περί εχόντων τον αυτόν χρόνον υπηρεσίας, επί τη βάσει των ουσιαστικών αυτών προσόντων κατά την ημερομηνίαν της κρίσεως του Υπηρεσιακού Συμβουλίου, επιφυλασσομένων των διατάξεων του τελευταίου εδαφίου του άρθρ. 3 παρ. 1 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ.». 2.Ο χρόνος ο διανυθείς εις τον ον κατέχουν βαθμόν θεωρείται ως διαδραμών εν τω βαθμώ μετατάξεώς των. Άρθρ.3.-Δια την αναδρομικήν ασφάλισιν παρά τοις οικείοις Ασφαλιστικοίς Ταμείοις, των περί ων το άρθρ. 1 του παρόντος μετατασσομένων υπαλλήλων, ως και των ενταγέντων τοιούτων, κατ’ εφαρμογήν των διατάξεων της παρ. 2 του άρθρ. 18Β΄ του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ.» και της παρ. 4 του άρθρ. 12 του Ν.Δ. 4605/1966 «περί αυξήσεως των συντάξεων του Δημοσίου, αναπροσαρμογής αυτών κατόπιν της εφαρμογής του ενιαίου μισθολογίου και άλλων τινών συνταξιοδοτικών διατάξεων», εφαρμόζονται αι διατάξεις του άρθρ. 8 του Ν.Δ. 169/1969, «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.». Άρθρ.4.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. Σελ. 20(β) Τεύχος 717-Σελ.12 25.Α.α.56 Γενική Διεύθυνση Δημοσίου Λογιστικού